Diari Oficial de la Generalitat Valenciana


Sumari del DOGV 9658, del 09-08-2023 (2023/8770)

Informació pública de la suspensió de la tramitació i l'atorgament de llicències de parcel·lació, edificació i demolició en l'àmbit del Pla de reforma interior del carrer de Sagunt, en l'entorn de Sant Pere Nolasc i limítrofs (03909/2020/000040).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9658

Data del DOGV
:   09-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8770


Data del document
:   28-07-2023

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Informació pública de la suspensió de la tramitació i l'atorgament de llicències de parcel·lació, edificació i demolició en l'àmbit del Pla de reforma interior del carrer de Sagunt, en l'entorn de Sant Pere Nolasc i limítrofs (03502/2020/000040). [2023/8770]  
El Ple de l'Ajuntament de València, en la sessió del 28 de juliol de 2023, adoptà l'acord que, en la part dispositiva, diu:  
  
  
«Primer. Suspendre, de conformitat amb el que s'estableix en l'art. 68 del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat per Decret legislatiu 1/2021, de 18 de juny, del Consell, la tramitació i l'atorgament de llicències en l'àmbit total establit en l'esborrany del Pla de reforma interior del carrer de Sagunt, en l'entorn de Sant Pere Nolasc i limítrofs, amb les condicions que es concreten tot seguit:  
Delimitació de l'àrea objecte de la suspensió:  
- Illa delimitada pels carrers de Lleida, de Pepita, d'Oriola i de Sagunt.  
- Illa delimitada pels carrers de Manyà, de Mateu Escrivà, de Santa Isabel i de Sagunt, a més dels immobles situats al carrer de Manyà núm. 11 i 14 i carrer de Mateu Escrivà núm. 2.  
- Illa delimitada pels carrers de Santa Isabel, de la Miraculosa, de San Juan de la Cruz i de Sagunt.  
- Illa delimitada pels carrers de San Juan de la Cruz, de la Miraculosa, de Platero Suárez i de Sagunt.  
- Illa delimitada pels carrers de Duato, d'Oriola, de Ruaya i de Sagunt.  
  
Objecte de la suspensió: la tramitació i l'atorgament de llicències de parcel·lació, edificació i demolició en l'àmbit del Pla de reforma interior del carrer Sagunt, en l'entorn de Sant Pere Nolasc i limítrofs, excepte les de mera reforma o manteniment que no suposen alteració estructural de l'edifici, ni afecten els elements catalogats o en tràmit de catalogació. La suspensió s'estén també a l'eficàcia de les declaracions responsables que es presenten respecte dels actes esmentats que estiguen legalment subjectes a aquest títol habilitant, i implicarà també la dels acords aprovatoris de nous programes d'actuació integrada en l'àmbit esmentat.  
  
Durada de la suspensió: el termini de la suspensió tindrà una durada màxima de dos anys i aquest s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
  
Segon. Ordenar la publicació d'aquest acord en el DOGV, en el tauler d'anuncis electrònic d'aquest ajuntament i en la pàgina web municipal, indicant l'àmbit i tipus de llicències afectades per la suspensió, tenint en compte que el còmput del termini de suspensió s'iniciarà l'endemà de la publicació d'aquest acord en el DOGV.  
  
  
Tercer. Notificar aquest acord a tots interessats que consten l'expedient del Pla de reforma interior del carrer de Sagunt, en l'entorn de Sant Pere Nolasc i limítrofs.  
  
Quart. Comunicar aquest acord als serveis municipals les competències dels quals puguen resultar-ne afectades.  
  
Cinqué. Donar compte d'aquest acord a la comissió informativa corresponent en la primera sessió que tinga lloc, d'acord amb l'article 126.2 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals.»  
  
Contra l'acord transcrit anteriorment, que posa fi a la via administrativa, s'hi pot interposar, davant del mateix òrgan que l'ha adoptat, un recurs de reposició en el termini d'un mes comptat des de l'endemà de la publicació; també es pot impugnar directament davant el jutjat contenciós administratiu de València corresponent, en el termini de dos mesos, comptats de l'endemà de la publicació, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de juliol de 2023.- El secretari: Manuel Latorre Hernández.